**Generalforsamling i Kolding BK den 30. september 2019 kl. 19.30**

Jeg vil gerne byde jer alle velkommen til Kolding Badminton Klubs årlige generalforsamling.

Bestyrelsen er meget glade for at se de fremmødte.

Inden vi går igang skal vi have valgt en dirigent, og bestyrelsen peger på Mette Spanggaard.

**Formandens beretning:**

Sæson 2018/2019 blev endnu en god sæson for Kolding BK.

På seniorsiden kvalificerede 1. holdet sig til 1. division, så for første gang i klubbens historie kan vi nu kalde os for en 1. divisionsklub.

2. holdet blev i 3. division og 3. holdet i DS. (Det kommer John nærmere ind på, i hans beretning)

I ungdomsafdeling har vi også haft mange hold med, samt at vores ungdomsspillere deltagere i rigtig mange turneringer rundt omkring. (Det kommer Hanne nærmere ind på, i hendes beretning)

Vi har et godt samarbejdet med Kolding Kommune ang. KEA. Vi havde i sæsonen 2018/2019 6 spiller på KEA. KEA er i løbet af sæson 2018/2019 kommet endnu mere i fokus fra kommunens side. Og det har medført at vi har fået en elite klasse på Munkensdam gymnasium her i sommeren 2019, hvor vi har 5 studerende. På Brændkjærskolen havde vi i skoleåret 2018/2019 7 elever.

Der årlige møde imellem Kolding BK, Badminton Danmark og Kolding Kommune har resulteret i at badminton stadigvæk er en af de idrætsgrene som man satser på fra Kolding Kommunes side.

I hallen har vi fået stole som er sponseret af Fynske Bank, samt at vi har modtaget 100.000 DKK til projektet ”Breddeidræt med Eliten” fra Fonden for Fynske Banke.

Vi har også fået montereret to tv-skærme, hvor vores sponsorer bliver vist. Det er rigtigt vigtigt at vi bliver ved med at være aktive angående vores sponsorer, da de er en del af vores økonomiske fundament. Derfor skal vi i den kommende sæson have mere fokus på at få etableret et sponsorudvalg.

I år blev der også sat rekord med salget af Lillebror lotteriet. Tak til spillere og forældre for det super salg, samt til Maiken og Anne som stod for koordineringen.

Til de sponsorer vi allerede har, vil jeg gerne sige mange tak fordi I støtter op om Kolding BK.

Jeg vil gerne sige meget tak for hjælpen, til alle jer som hjælper til, ved vores turneringer, både på den ene og den anden måde. Turneringerne er rigtig vigtige, da de giver penge i klubkassen. Derfor skal vi også blive ved med at afholde dem, hvis vi får lov fra BD.

I juni 2019 prøvede vi noget nyt, vi hjalp til ved Rock under Broen. Der skal lyde en stor tak til dem der hjalp og brugt deres Grundlovsdag på opsætning til Rock under Broen og en tak til oprydningsholdet om søndagen. Det var en fornøjelse at se hvordan I gik til opgaven, man kunne kun være stolte af de unge mennesker samt forældrene, og vi har også fået stort ros. Vi gentager succesen i 2020.

Til sidst vil jeg også gerne sige tak til alle dem, som hjælper til i Kolding BK, men mit ønske er for den kommende sæson, at der er flere som vil give en hånd med, så vi i fællesskab kan få en rigtig god og social klub på tværs af de forskellige afdelinger, så vi i bestyrelsen ser frem til at høre fra jer.